Memorandum

**NÁRODNOŠTÁTNE ZÁUJMY SLOVENSKEJ REPUBLIKY**

**A ICH UPLATŇOVANIE:**

**Preambula:**

Štátnosť a suverenita štátotvorného národa je unikátna a jediná!

Štátnosť a suverenita je najvyššia hodnota definovaná piliermi štátnej suverenity, pričom vnútroštátne politické, hospodárske a sociálne systémy riadenia sa prirodzeným vývojom spoločnosti neustále vyvíjajú, princípy národnoštátnych záujmov však zostávajú.

**Národnoštátne záujmy Slovenskej republiky sa odvíjajú od**

**suverenity, neutrality a kultúrnej identity národa.**





Autor:

Ivan Pauer a kolektív.

Vlastenecký inštitút Petra Šveca.

Odbor štátnej hospodárskej politiky

Nitra 26.06.2024

Národnoštátny záujem definuje a určuje základné piliere štátnej suverenity Slovenského národa, vnútroštátne politické, zahraničnopolitické, hospodárske, obranné, spoločenské, kultúrne, sociálne a ďalšie systémy riadenia národného štátu Slovenská republika, ktoré určujú základné pravidlá života a hospodárskej činnosti v Slovenskej republike.

* Územie Slovenskej republiky je nedeliteľné, kompaktné a nemenné.
* Slovenská republika vykonáva neutrálnu politiku a nijakým spôsobom nezasahuje do vnútorných záležitostí iných národov a štátov sveta.
* Slovenský národ a štát o svojom rozvoji, svojej budúcnosti a postavení vo svete a vo svetovom spoločenstve národov rozhoduje slobodne a samostatne podľa potrieb národa a jeho života.
* Na území Slovenskej republiky platí právna suverenita a nadradenosť zákonov Slovenskej republiky nad zákonmi iných štátov, štátnych zoskupení, nadnárodných združení a organizácií.
* Z Slovenská republika na svojom území uplatňuje vlastnú štátnu politiku spravovania, regulovania a ochrany ekonomiky, vlastnej štátnej meny, zriaďuje a prevádzkuje štátne bankovníctvo a správu financií a daní nezávisle na iných štátov, združení, skupín štátov a organizácií.
* Slovenská republika na svojom území uplatňuje právnu a vecnú suverenitu ochrany, podpory a rozvoja tradičnej rodiny a mládeže, vzdelávania, národných tradícií, kultúry, umenia a kresťanského vierovyznania a poskytuje základné potreby na prežitie občana v čase núdze.
* Slovenská republika na svojom území celoplošne uplatňuje právnu a vecnú suverenitu používania Slovenského jazyka ako štátneho a úradného jazyka.
* Slovenská republika na svojom území pre zabezpečenie trvalého rozvoja a budúcnosť potomkov všetkých občanov zabezpečuje a vykonáva bezplatné vzdelávanie na všetkých úrovniach a vo všetkých odboroch potrebných pre národné hospodárstvo a spoločenský život bez rozdielu na ich spoločenské postavenie.
* Slovenská republika na svojom území pre zabezpečenie zdravia rozvoja zdravotnej starostlivosti občanov suverénne zabezpečuje a vykonáva bezplatnú zdravotnú starostlivosť na všetkých úrovniach a vo všetkých druhoch chorôb a spôsobov liečby potrebnej pre čo najrýchlejší návrat do riadneho života pre každého občana bez rozdielu na jeho spoločenské postavenie.
* Slovenská republika a občania žijúci na jej území uplatňujú suverénne právo o starostlivosť a využívanie pôdy, lesov, vody a ochranu životného prostredia podľa vlastného uváženia a rozhodnutia.
* Slovenská republika na svojom území bez ohľadu na medzinárodnú situáciu, vojnový stav, živelné a iné katastrofy zabezpečuje a vykonáva suverénnu politiku poľnohospodárskej a potravinárskej výroby pre zdravú výživu všetkých občanov tak, aby dosiahla potravinovú bezpečnosť v produkcii základných potravín v čase núdze a potravinovú sebestačnosť všetkých druhov štandardných potravín vrátane pitnej vody.
* Slovenská republika na svojom území celoplošne uplatňuje právnu a vecnú suverenitu získavania, využívania a ochrany zdrojov surovín a energií všetkého druhu pre potreby a blaho národa a všetkých občanov Slovenskej republiky.
* Slovenská republika zachováva a chráni slobodu slova, názoru a prejavu každého občana ako jeho právo za podmienky, že obsah nebude urážlivý, hanlivý, ponižujúci a pod. voči Slovenskému národu a systému riadenia štátu.
* Slovenská republika má výhradné suverénne právo na zabezpečovanie a vykonávanie obrany národa, jeho záujmov, územia a svojej štátnej hranice vlastnou armádou pod plným vlastným velením proti jej narušeniu kýmkoľvek a akokoľvek.
* Právny systém Slovenskej republiky podlieha výlučne jurisdikcii Slovenskej republiky a na svojom území nepodlieha jurisdikcii iných štátov okrem medzinárodných zmlúv, ktoré nezasahujú do vnútorného poriadku.
* Je vecou morálnej cti každého občana Slovenskej republiky chrániť a brániť svoju vlasť pred zasahovaním zvonka.